Þegar ég var yngri skar mamma mín alltaf út fiðrildi úr skúffuköku þegar afmæli gengu í garð að ógleymdri 3ja hæða súkkulaðikökunni ! Á þessa fiðrildaköku fór alltaf FROSTING krem og svo var hún að sjálfsögðu skreytt . Þetta krem er létt og loftkennt og minnir einna helst á óbakaðan marengs . Mikið sem þetta krem er dásamlega gott og skil ég ekki af hverju ég er ekki löngu búin að setja uppskriftina hingað inn . Þetta krem gengur á hvaða köku sem er , eða bollakökur . Best þykir mér að hafa dökka súkkulaðiköku í grunninn því hún fer einstaklega vel með kreminu og mikilvægt er að hafa nóg af kremi því það bráðnar í munni og er mun léttara í sér en t.d smjörkrem . Að þessu sinni notaði ég Betty Crocker súkkulaðimix og bætti einu og öðru samanvið og útkoman varð hreint út sagt frábær . Hér var notast við laufastút númer 125 frá Wilton og 2 hæðir af laufum sprautaðar á bollakökurnar og þær síðan skreyttar . Hægt er að nota hvaða stút sem er eða bara smyrja kreminu á með spaða / skeið . Varist bara að ofvinna kremið ekki því þá gæti það “ fallið ” . Bollakökur 1 royal búðingur ( súkkulaði ) Innihald pakkans blandað skv.leiðbeiningum nema kakóið er sett aukalega útí í upphafi . Þegar deigið er nánast tilbúið er dufti af 1 súkkulaði Royal búðing blandað varlega saman við deigið . Þetta gerir kökurnar einstaklega rakar og mjúkar í sér . Skiptið upp í um 20 - 22 bollakökuform eða setjið í eina skúffu , 2 hringlaga form og bakið skv.leiðbeiningum á pakka . 2 dl af eggjahvítum frá DANÆG , sjá mynd ( eða 5 stórar eggjahvítur ) Örlítið salt ( fínt ) Setjið allt nema vanillu - og möndludropa í skál og hrærið saman með písk . Sjóðið vatn í potti ( rúmlega botnfylli ) sem skálin getur hvílt á og pískið blönduna yfir hitanum þar til sykurinn er allur uppleystur . Getið tekið smá af blöndunni og nuddað milli tveggja fingra og þegar engar sykuragnir finnast er blandan tilbúin ( þetta tekur um 4 - 5 mín ) . Færið því næst skálina yfir í hrærivélastandinn / gerið handþeytara tilbúinn og þeytið á „ low speed “ í 4 mínútur og næst á „ medium speed “ í 7 mínútur . Núna á blandan að vera orðin nokkuð þykk og setjið dropana því næst útí og hrærið á low á meðan þeir blandast ( nokkrar sekúndur ) . Að lokum skal þeyta á „ high speed “ í 4 mínútur og þá á blandan að vera glansandi og þykk svo að topparnir rétt krullist niður og auðvelt sé að móta kremið . Smyrjið / sprautið eins fljótt og hægt er á kökuna og varist að „ ofvinna “ kremið . Skreytið að vild en varist þó að hafa kökuskrautið í léttari kantinum því kremið er loftkennt og létt . Allt hráefni í þessa uppskrift fæst í Nettó Share the post " Bollakökur með “ frosting ” kremi "